internet vaartha 196 Views
హైదరాబాద్‌ : దేశ వ్యాప్తంగా ఒకేసారి 4జి సేవలందించేందుకు సంసిద్ధం అవుతున్న ఆర్‌జియో తన హ్యాండ్‌సెట్‌ సిరీస్‌ ఎల్‌వైఎఫ్‌ ఫ్లోన్లను విడుదలచేసింది. ముందుగా రిలయన్స్‌ ఉద్యోగుల కోసం విడుదలచేసిన ఈ ఫోన్లు ఇక తాజాగా మార్కెట్లకు వచ్చాయి. వోల్టె టెక్నాలజీతో అత్యధిక వేగవంతమైన సర్ఫింగ్‌తో ఎల్‌వైఎఫ్‌ఫోన్లు పనిచేస్తాయని ఆర్‌జియో ప్రకటిస్తోంది. గత ఏడాది డిసెంబరునెలలోనే రిలయన్స్‌ వ్యవస్థాపకులు ధీరూభాయ్ అంబానీ జయంతి సందర్భంగా విడుదలచేసిన ఈఫోన్లు మార్కెట్లకు వచ్చాయి. దేశవ్యా ప్తంగా 800కుపైగా నగరాల్లో 1.2 లక్షల రిటైల్‌ ఔట్‌లెట్లలోఈ ఫోన్లు లభిస్తాయి. 1200కుపైగాప్రాంతీయ, జోనల్‌ పంపిణీ దారులు కూడా ఉన్నట్లు ఆర్‌జియో ప్రకటించింది. విక్రయానం తర సేవల్లో కూడా ఎల్‌వైఎప్‌కు తగినంతగా కేంద్రాలను ఏర్పాటు చేస్తున్నట్లు ప్రకటించింది. రిలయన్స్‌రిటైల్‌ ఇప్పటికే డిజిటల్‌ పరంగా విక్రయాలు ప్రారంభించింది. పాయింట్‌ఆఫ్‌సేల్‌ వ్యవస్థ ల్లో కూడా అమ్మకాలు చేపట్టింది. వెయ్యికేంద్రాలతో విక్రయానం తర సేవలు అమలుచేస్తామని ప్రకటించింది. మొత్తం ఐదువేలకు పైగా డిజిటల్‌సేల్స్‌ నిపుణులు కస్టమర్లకు నిరంతరం అందుబాటు లో ఉంటారని ఆర్‌జియో ప్రకటించింది. ప్రస్తుతం విడుదలచేసిన ఫోన్ల డిజైన్‌పై కస్టమర్లు ఎంతో ఆసక్తి గా ఉన్నారని, డిమాండ్‌కు తగినట్లుగా లక్ష్యాలు చేరుకునేందుకు కృషిచేస్తున్నట్లు పంపిణీదారులు చెపుతున్నారు. 4జి భవిష్యత్తులో మార్కెట్‌లోప్రకంపనలు సృష్టిస్తుందని అంచనా వేసారు. డిజిటల్‌ ఇండియాతో భవిష్యత్తులో 2జి నుంచి 4జికి అనేకమంది మారే అవకాశం ఉందన్నారు. వోల్టే టెక్నాలజీ అన్ని ధరల స్మార్ట్‌ఫోన్లలోను అందుబాటులో ఉంచామని ఆర్‌జియో అధికారులు చెపుతున్నారు. అత్యం త వేగవంతమైన డౌన్‌లోడ్స్‌, అంతరాయాలులేని వాయిస్‌ కాలింగ్‌, వైఫైనెట్‌వర్కులు, మల్టీపార్టీ కాన్ఫ రెన్స్‌కాల్స్‌ వంటివి ఎక్కువగా ఉన్నాయి. ఆర్‌జియో ఫోన్లపై టెలికాంరంగంలో భారీ అంచనాలున్నాయి.